‘Vermiste’ kinders loop glo saam wegAwian van Schalkwyk (17) en Kim Swart (15) word sedert Sondag vermis nadat hulle glo saam weggeloop het. Volgens Missing Children Suid-Afrika is die twee Sondag die laaste keer by Swart se ouerhuis in Amandasig in Pretoria-Noord gesien. Awian is van Centurion en ry ŉ swart Honda CBR 125-motorfiets met die registrasienommer VFV 299 GP. Volgens Rekord is die twee se ouers siek van bekommernis. Hulle fone is sedert Sondag afgeskakel. Die ouers vermoed dat die twee saam weggeloop het en moontlike tydelike verblyf in die noorde van Pretoria gevind het. Enigiemand met inligting kan Dries kontak by 082 925 9306.